open-index/open-wikipedia-markdown huggingface dataset:
Caleana major

***Caleana major*** eller **Andeorkide**, også kjent som Stor andeorkide, er en plante, en orkideart i slekten Diurideae. Planten har en bemerkelsesverdig blomst som ligner en flyvende and.

Orkideen er liten og finnes i det østlige og sørlige Australia, i Queensland, New South Wales, Victoria, Sør-Australia og Tasmania. Den vokser i eukalyptusskog, ved sumper og lyngheier.

Den vokser til en høyde på 18-40 cm med et enkelt rødlig, smalt lanseformet blad. Fra en tynn trådaktig stilk henger opptil fem skinnende rødbrune blomster, 2-2,5 cm lange og 4–8 mm brede. Blomstring skjer i perioden fra september til januar.

## Referanser
Korpreiret naturreservat

**Korpreiret naturreservat** er et naturreservat i Elverum kommune. Det består av et område ved Øksna. Området ble vernet 25. november 2016, utvidet 6. desember 2024. Reservatet inngår i verneplan for skogvern. Sykling, riding og bruk av hest er forbudt utenom stier avmerket på vernekartet.

Verneforskriften sier at formålet med vernet er 
::«å bevare som økosystem et noenlunde intakt bekkekløftmiljø med gammel granskog som har særlig betydning for biologisk mangfold ved at det inneholder kravfulle og truede plante-, sopp- og lavarter. Korpreiret består av en velutviklet vest-øst-gående bekkekløft med sammenhengende eldre granskog på begge sider av elva Øksna.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Cadre d’entreprise

***Cadre d'entreprise*** (eller bare ***cadre***, ) er ei gruppe ansatte innafor fransk arbeidsrett. Denne gruppa omfatter mellom- og toppledere, i tillegg til grupper som salgsfolk, ingeniører, og andre. Begrepet er vanskelig å oversette direkte til andre språk.

Gruppa med *cadres* står i motsetning til *salariés*, der sistnevnte er «vanlige» arbeidere. Både lover og tariffavtaler for de to gruppene er forskjellige, for eksempel gjelder loven om 35-timers arbeidsuke bare *salariés*, ikke *cadres*.

For toppledelsen i et selskap brukes begrepet *cadres dirigeants*.

## Referanser
Brachys aerosus

***Brachys aerosus*** er en bille som hører til familien praktbiller (Buprestidae).

## Utseende
En liten (3-4 millimeter), ganske mørk praktbille med varierende glans, delvis metallisk skinnende. Kroppsformen er nærmest utstrakt romberformet. Kroppen har gjerne mønstre dannet av korte, nedlligende, virveldannende lyse hår.

## Utbredelse
Arten er utbredt i Nord-Amerika, fra Arizona og Florida i sør til Alberta og Quebec i nord.  

## Systematisk inndeling
Inndelingen følger The World of Jewel Beetles

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Trachydini Laporte de Castelnau, 1835
******* Understammen Brachydina Cobos, 1979
******** Slekten *[[Brachys]]* Dejean, 1833 - ca. 140 arter
********* ***Brachys aerosus*** Melsheimer, 1845

## Referanser


## Kilder

## Eksterne lenker
* 
* bugguide.net - Bildegalleri over nordamerikanske arter
Coraebosoma panayense

***Coraebosoma panayense*** er en bille som hører til familien praktbiller (Buprestidae).

## Utseende
Små til middelsstore (3-12 millimeter), avlange biller, ofte med metalliske farger. Kroppsformen er middels bred og nærmest sylindrisk.

## Utbredelse
Gruppen finne i Sørøst-Asia.

## Systematisk inndeling
Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Coraebini Bedel, 1921
******* Understammen Coraebina Bedel, 1921
******** Slekten *[[Coraebosoma]]* Obenberger, 1923 
********* ***Coraebosoma panayense*** Bellamy, 1990

## Referanser


## Kilder
* Katalog over artene
## Eksterne lenker
*
Nasjonsligaen i fotball for kvinner 2025 – divisjon C

**Nasjonsligaen i fotball for kvinner 2025 – divisjon C** er den laveste divisjonen i . Divisjon C består av 21 lag, fordelte i tre grupper med fire lag og tre grupper med tre lag. Resultatene i Nasjonsligaen vil også avgjøre divisjonsoppsettet for  til .

## Format
Divisjon C består av de 21 lavest rangerte UEFA-landslagene i henhold til den totale sluttplasseringen i kvalifiseringen til Fotball-EM 2025 (basert på kvinnenes EM-kvalifiseringsrangering, medregnet opprykk/nedrykk ved avslutningen av kvalifiseringsturneringen), delt inn i tre grupper med fire lag, og tre grupper med tre lag. Gruppene med fire lag vil spille seks kamper i sin gruppe, og gruppene med tre lag vil spille fire kamper, ved å bruke hjemme-og-borte round robin-formatet med doble kampdager i februar, april og mai/juni 2025.

Nasjonsligaen vil også fungere som første fase av  til , som vil bruke en identisk ligastruktur. Gruppevinnerne rykker opp til divisjon C for kvalifiseringsturneringen for Fotball-VM 2027. I tillegg vil de to best rangerte andreplasslagene i divisjon C gå videre til opprykkskvalifisering mot de to best rangerte tredjeplasslagene i divisjon B. Vinnerne av hjemme-og-borte-kampene vil spille i divisjon B i VM-kvalifiseringen, mens taperne spiller i divisjon C.

## Trekning
Divisjon C består av lag 33–53 i henhold til den totale sluttplasseringen i kvalifiseringen til Fotball-EM 2025, og ble seedet i tre skåler med seks lag og én skål med tre lag, hver basert på samme rangering. 

Gibraltar og Liechtenstein deltar for første gang  i Nasjonsligaen for kvinner. Det er også første gangen disse lagene deltar i en offisiell landslagsturnering. 

Trekingen ble gjennomført i Nyon, Sveits 7. november 2024. Av politiske årsaker kunne ikke Armenia og Aserbajdsjan bli trukket inn i samme gruppe. Grunnet begrensinger knyttet til lang og vanskelig reisevei, kunne ikke Kasakhstan bli trukket inn i en gruppe som inneholdt mer enn ett av følgende lag: Andorra, Færøyene, Gibraltar eller Malta.

## Grupper
### Gruppe C1

----

----

----

----

----

### Gruppe C2

----

----

----

----

----

### Gruppe C3

----

----

----

----

----

### Gruppe C4

----

----

----

----

----

### Gruppe C5

----

----

----

----

----

### Gruppe C6

----

----

----

----

----

## Fotnoter

## Referanser


## Eksterne lenker
* Offisiell nettside
Patrik Kristal

**Patrik Kristal** (født 2007) er en estisk fotballspiller som spiller for Paide Linnameeskond og .

## Referanser


## Eksterne lenker
*
Marko Kristal

**Marko Kristal** (født 1973) er en estisk fotballtrener og fotballspiller som har 143 landskamper for .

## Referanser


## Eksterne lenker
*
Alto Douro

**Alto Douro** («Høye Douro») er den eldste vinregionen i verden med en beskyttet opprinnelsesbetegnelse (siden 1756). Den ligger omkring elven Douro nord i Portugal og har vært på UNESCOs verdensarvliste siden 2001. Det dyrkes hovedsakelig vindruer til produksjon av portvin.

De viktigste stedene i Alto Douro er Vila Real, Lamego og Peso da Régua.

Området er ca.  hektar stort og omfatter følgende tretten kommuner *(concelhos)*:

## Referanser


## Eksterne lenker
*
Cernavodă

**Cernavodă** er en by i fylket Constanța i Romania. Den hadde  innbyggere ved folketellingen i 2021.

Byen er en elvehavn ved Donau. Ved byen ligger Cernavodă kjernekraftverk, som leverer rundt 18% av Romanias produksjon av elektrisitet. Donau–Svartehavs-kanalen, som ble åpnet i 1984, går fra Cernavodă til Svartehavet.

Cernavodă ble grunnlagt under navnet *[[Axiopolis]]* av antikkens grekere på 300-tallet f.Kr., som et handelssted for kontakt med de lokale dakerne. Senere ble det bygget et romersk fort på stedet.

## Referanser




## Eksterne lenker
*
Pecteilis radiata

***Pecteilis radiata*** (eller ***Habenaria radiata***) også kjent som **Frynsete orkide**, er en plante, en orkideart i slekten Pecteilis.

Orkideen vokser i Kina, Japan, Korea og Russland. Den er også kjent som «den hvite egretblomsten» eller «sagisō» (鷺草). Den kan bli opptil 50 cm høye, gir 2-3 hvite blomster som blomstrer på sensommeren.

Den må ikke forveksles med ''Platanthera praeclara'' som er en veldig lik nordamerikansk art.

## Referanser
Figueira da Foz

**Figueira da Foz** (norsk: «Fikentreet ved munningen») er en by og kommune i Portugal. Den ligger ved elva Mondegos utløp i Atlanterhavet.

Byen ble kjent i landet som en sofistikert badeby på slutten av 1800-tallet, og siden 1920-tallet har den også blitt et økende reisemål for spanske turister som kommer direkte via *Linha da Beira Alta*-jernbanen. I dag er Figueira da Foz fortsatt kjent for sine strender og Casino Figueira, men også for ulike musikk- og sportsbegivenheter.

## Referanser


## Eksterne lenker
*
Rio Tinto (Gondomar)

**Rio Tinto** er en by i Portugal. Rio Tinto, som på norsk betyr «rød elv», fikk bystatus i 1995. Byen ligger i kommunen Gondomar og distriktet Porto, like utenfor byen Porto. 

## Referanser


## Eksterne lenker
*
Entroncamento

**Entroncamento** er en by og kommune i distriktet Santarém i Portugal. Med plasseringen i landskapet Ribatejo har byen dratt nytte av sin geostrategiske posisjon i Tejodalen, med viktig tilgjengelighet til motorveier og jernbanelinjer som historisk har fremmet dens vekst og ekspansjon.

## Referanser


## Eksterne lenker
*
Gondomar

**Gondomar** er en by og kommune i distriktet Porto i Portugal.

Gondomar er kjent for sin langvarige tradisjon innen smykkefremstilling, og regnes som hjertet av Portugals gullsmedindustri med om lag halvparten av landets årlige produksjon. Gondomars lokale gastronomi er sterkt påvirket av den nærliggende Douro-elven.

Navnet *Gondomar* tilskrives noen ganger den vestgotiske kongen Gundemar, som kan ha etablert et religiøst domene i regionen rundt det 7. århundre.

## Referanser


## Eksterne lenker
*
Vinstradalen naturreservat

**Vinstradalen naturreservat** er et naturreservat i Nord-Fron kommune. Det består av et område ved Vinstra. Området ble vernet 22. juni 2018, utvidet 6. desember 2024. Reservatet inngår i verneplan for skogvern. Bruk av sykkel er forbudt utenom eksisterende traktorveger avmerket på vernekartet og stier. Ridning og bruk av hest og kjerre er forbudt utenom eksisterende traktorveger avmerket på vernekartet.

Verneforskriften sier at formålet med vernet er 
::«å bevare en bestemt type natur i form av en meget stor, velutviklet, svært variert, artsrik elve- og bekkekløft, sjeldne og rike skogtyper som lågurtskog, høgstaudeskog, boreal lauvskog, bekkekløft, flommarksskog, gråor-heggeskog i tillegg til rasmark og bergvegger. Videre har området særlig betydning for naturmangfold ved at det er et viktig leveområde for sjeldne, sårbare og truede arter, deriblant et stort mangfold av karplanter, makrolav og vedboende sopp hvor mange arter er knyttet til gammel og lite påvirket skog med mye død ved. Området har i tillegg spesielle kulturbetingede elementer og kulturpregede vegetasjonssamfunn.

::Det er en målsetting å beholde verneverdiene i best mulig tilstand, og eventuelt videreutvikle dem.» 

## Referanser
Póvoa de Varzim

**Póvoa de Varzim** er en by og kommune i distriktet Porto i Portugal. Den ligger ved Atlanterhavet på en sandet kystslette, halvveis mellom elvene Minho og Douro.

Póvoa de Varzim har vært et velkjent strandferiested i over tre århundrer, det mest populære i Nord-Portugal.

## Referanser


## Eksterne lenker
*
Viana do Castelo

**Viana do Castelo** er en by og kommune i distriktet Viana do Castelo i Portugal. Byen ligger ved elva Limas utløp i Atlanterhavet.

Byen har mange vakre bygninger og torg. På en høyde med god utsikt nord for byen ligger valfartskirken *Santa Luzia*, bygget på begynnelsen av 1900-tallet.

## Referanser


## Eksterne lenker
*
Troubles of a Bride

***Troubles of a Bride*** er en amerikansk stumfilm fra 1924 regissert av Tom Buckingham.

## Skuespillere
*Robert Agnew som Robert Wallace
*Mildred June som Mildred Patterson
*Alan Hale Sr. som Gordon Blake
*Bruce Covington som Patterson
*Dolores Rousse som Vera
*Heinie Conklin som Jeff 
*Lew Harvey
*Bud Jamison
*Jack Kenny

## Referanser


## Eksterne lenker
*
Corgo

**Corgo** (portugisisk: *Rio Corgo*) er en av sideelvene til Douro i Portugal. Kilden ligger i Vila Pouca de Aguiar kommune og munningen er ved byen Peso da Régua, på høyre bredd av Douro.

Midt på ruten går den gjennom byen Vila Real, hvor den mottar Cabril (som har sin kilde i Serra do Alvão), i tillegg til andre små elver og bekker.

Motorveien A4 krysser Corgo sør for Vila Real på *[[Viaduto do Corgo]]*, en  meter lang skråkabelbro. Det er Europas femte høyeste bro.

Rett nedenfor Vila Real og inn i kommunen Santa Marta de Penaguião, har Corgo på sine bredder noen av vingårdene i den avgrensede Douro-regionen, som utgjør en del av området klassifisert som et verdensarvsted av UNESCO.

## Referanser


## Eksterne lenker
*
Verdenscupen i hurtigløp på skøyter 2003/04

**Verdenscupen i hurtigløp på skøyter 2003/04** (offisielt: *Essent ISU World Cup Speed Skating 2003/04*) var en serie med ni internasjonale konkurransestevner i hurtigløp på skøyter i vintersesongen 2003/04. Den ble organisert av International Skating Union (ISU) og var den 19. sesongen av verdenscupen i hurtigløp på skøyter med sesongstart
den 8. november 2003 i Hamar, Norge og ble avsluttet den 29. februar 2004 i Heerenveen, Nederland.

## Terminliste

* A = Gruppe A
* B = Gruppe B
* LT = Lagtempo-lag bestående av 3 løpere og en reserve. (Ikke en offisiell verdenscup-øvelse, demonstrasjonsøvelse.)

## Sammenlagt kvinner

### Lagtempo
*Hovedartikkel: [[Verdenscupen i hurtigløp på skøyter – Lagtempo kvinner]] gjennom tidene.

Det ble arrangert tre lagtempokonkurranser som en demonstrasjonsøvelse i verdenscupen 2003/04-sesongen. Disse ble avholdt i verdenscup 1 i Hamar (med 8 lag; vinner: Japan. på tiden 3.05,30.), verdenscup 2 i Heerenveen (med 3 lag; Vinner: kombinert lag av Nederland og Russland. på tiden 3.10,13.) og i verdenscup 8 i Inzell (med 6 lag; Vinner: Russland 1. på tiden 3.10,38.).

== Sammenlagt menn ==




=== Lagtempo ===
*Hovedartikkel: Verdenscupen i hurtigløp på skøyter – Lagtempo menn gjennom tidene.

Det ble arrangert tre lagtempokonkurranser som en demonstrasjonsøvelse i verdenscupen 2003/04-sesongen. Disse ble avholdt i verdenscup 1 i Hamar (med 10 lag; vinner: USA. på tiden 3.49,85.), verdenscup 2 i Erfurt (med 11 lag; Vinner: USA. på tiden 3.50,89.) og i verdenscup 8 i Inzell (med 11 lag; Vinner: USA. på tiden 3.50,89.).

## Referanser


 



## Eksterne lenker
*  
*  
*  World Cups races in the 2003-04 season på SpeedSkatingStats.com
*
Småby

**Småby** er et bebodd område med bykarakter.

Småbyer har ofte ikke så utpregede områder for industri, handel og bosetning som en større by. Sosioøkonomisk segregering finnes ofte heller ikke i samme utstrekning som i større byer. Mange småbyer har en hovedgate med butikker og tjenester som går gjennom byen.

I ordbøkene heter det at en småby er en liten by med få innbyggere. Hva som kan karakteriseres som en «småby» er noe flytende på norsk, og kan bety ulike ting på forskjellige språk. I engelsk språk brukes begrepet *town* om mindre byer. Her heter det at en *town* er større enn en landsby, men mindre enn en by. *Town* lar seg ikke direkte oversette, da flere av disse klassifiseres som byer på norsk.

Småbylivet er blitt skildret mye i film og litteratur, og småbyen blir da gjerne fremstilt som et sted med mye sladder, småborgerlighet og som et sted der «alle kjenner alle».

## Referanser


## Eksterne lenker
*
Storvika naturreservat

**Storvika naturreservat** er et naturreservat på nordsiden av Selbusjøen vest i Selbu kommune i Trøndelag. Reservatet ble opprettet i 2017, og utvidet i 2021 og 2024. Det utgjøres for det meste av den bratte lia fra Selbusjøen opp mot Varmdalsåsen og Hegglifjellet og et stykke mot øst.

Området er sørvendt og har gunstig lokalklima. Her finnes varierte vegetasjonstyper med regionalt sjeldne og varmekjære arter. Granskog er dominerende, men her finnes også edellauvtrær (alm og hassel) og gamle furutrær. 

Både dyreliv og vegetasjon er vernet mot skade og ødeleggelse, men det er tillatt å sanke bær og matsopp. Jakt er også tillatt i samsvar med annet regelverk. Sykling er forbudt utenom vei og stier.

## Referanser




## Eksterne lenker
*
Justin Hamonic

**Justin Hamonic** (født 14. februar 1994 i Winnipeg) er en canadisk ishockeyspiller som spiller for Boxers de Bordeaux i Ligue Magnus. Han har tidligere spilt for en rekke klubber hjemme i Nord-Amerika, men har også vært innom andre klubber i Europa, inkludert en halv sesong for Vålerenga Hockey.

## Referanser
https://www.eliteprospects.com/player/87652/justin-hamonic – Statistikk fra Eliteprospects.com
Thailands bank

**Thailands bank** (thai: **ธนาคารแห่งประเทศไทย**, romanisert: **thanakhan haeng prathet thai**, engelsk: **Bank of Thailand**) er sentralbanken i Thailand. Den ble opprettet av i 1942, og har som hovedoppgave å sikre lav og stabil inflasjon.

## Historie
På andre halvdel av 1800-tallet, mens Thailand het Siam, etablerte kong Rama IV handelsavtaler med blant annet USA og Storbritannia, og under de påfølgende kongene Rama V og Rama VI hadde Siam utbredt handel med disse landene. Vestlige land gjorde flere forsøk på å få etablert en sentralbank i Siam i denne perioden, men kongene mistenkte at disse landene ønsket dette for egen vinning, og noen sentralbank ble derfor ikke etablert. Etter statskuppet i 1932 ble det på nytt foreslått, først av Pridi Banomyong i 1932, deretter under statsminister Phraya Phahonphonphayuhasena i 1933, men regjeringen besluttet at dette ikke var riktig tid for denne etableringen, fordi Siam ikke hadde noen aktuelle kandidater for stillingen som sentralbanksjef, samt at landet hadde lite kapital og ingen kommersielle banker. 

Regjeringen foreslo i 1935 å etablere en sentralbank, og finansdepartementet la fram en lov om etableringen av en sentralbank (Establishment of the National Bank, B.E. 2478 (1935)), et lovforslag som innebar å omforme banken Siam Commercial Bank Ltd til en sentralbank. Loven ble ikke vedtatt, fordi den ikke ble ansett å være utfyllende nok, med sine åtte artikler. I 1938 foreslo finansminister Pridi Banomyong på nytt å etablere en sentralbank, og han utarbeidet på nytt et forslag til sentralbanklov sammen med prins Viwat (Vivadhanajaya), som da var rådgiver i finansdepartementet. i 1939 ble «Act on the Establishment of the Thai National Banking Bureau» vedtatt, og *Thai National Banking Bureau* startet sin virksomhet den 13. mai 1940. 

Den 8. desember 1941 invaderte Japan Thailand, og Japan krevde da at Thailand etablerte en sentralbank, ledet av japanske rådgivere og ledere. Den nye sentralbankloven, «Bank of Thailand Act», ble kunngjort 16. april 1942, og sentralbanken ble innviet 10. desember 1942. Dagen etter startet sentralbanken sin virksomhet, med prins Viwat (Vivadhanajaya) som første sentralbanksjef.

Sentralbanken ble flyttet til dagens lokaler i Bangkhunprom Palace i 1945. Hovedkontoret fikk egne lokaler i 1982, men ble flyttet til et nybygg mellom Bangkhunprom Palace og Devavesm Palace i 2007.

## Sentralbanksjef
Sentralbanksjef pr desember 2024 er Sethaput Suthiwartnarueput. Han har vært sentralbanksjef siden 2020.

## Referanser


## Eksterne lenker
*
Dilara

**Delara** eller **Dilara** kan være et kvinnenavn eller etternavn på flere ulike språk.

**Delara** betyr «hjertepryd» på persisk og er populært i Iran, Afghanistan og Tadsjikistan, mens **Dilara** er av tyrkisk opprinnelse.

## Utbredelse
 er det 11 kvinner som heter Delara, mens det er 96 kvinner som har Dilara som sitt første fornavn i Norge.

## Kjente personer med navnet Dilara
* Dilara Alijeva (1929–1991), aserbajdsjansk filolog
* Dilara Bozan (født 1997), tyrkisk karateka
* Dilara Buse Günaydın (født 1989), tyrkisk svømmer
* Dilara Lokmanhekim (født 1994), tyrkisk judoka
* Dilara Uralp (født 1995), tyrkisk brettseiler

## Kjente personer med navnet Delara
* Delara (født 1997), norsk artist
* Delara Darabi (1986–2009), iransk maler

## Referanser


## Eksterne lenker
Romanesco

**Romanesco brokkoli** (også kjent som **broccolo romanesco**, **romansk blomkål**, eller bare **romanesco** ) er en variant av blomkålen ( *Brassica oleracea* var. *botrytis* ), ikke brokkoli ( *Brassica oleracea* var. *italica* ). Den er en av to typer brokkolier. Romanesco er en spiselig blomsterknopp av arten *[[Kål|Brassica oleracea]]*, som også inkluderer vanlig brokkoli og blomkål. Den er chartreuse i farger og har en slående form, som naturlig tilnærmer seg en fraktal. Romanesco har en nøtteaktig smak og en fastere tekstur enn hvit blomkål eller brokkoli når den er tilberedt. 

Romanesco er også en krysning mellom brokkoli og blomkål.

## Beskrivelse

Romanesco ligner overfladisk på en blomkål, men den er chartreuse i fargen, med en form av en naturlig fraktal . Ernæringsmessig er romanesco rik på vitamin C, vitamin K, kostfiber og karotenoider.

### Fraktal struktur
Blomsterstanden (knoppen) er selvlik i karakter, med de forgrenede delingsvev som utgjør en logaritmisk spiral, og gir en form som er tilnærmet en naturlig fraktal; hver knopp er sammensatt av en serie med mindre knopper. Dette selv-lignende mønsteret fortsetter på mindre nivåer. Mønsteret er bare en omtrentlig fraktal siden mønsteret til slutt avsluttes når funksjonsstørrelsen blir tilstrekkelig liten. Antall spiraler på hodet til romanesco-brokkoli er et fibonaccitall. 

Årsakene til dens forskjeller i utseende fra vanlig blomkål og brokkoli er at den har blitt modellert som en forlengelse av pre-blomstringsstadiet av knoppvekst. En artikkel fra 2021 har tilskrevet dette fenomenet til forstyrrelser av blomstergennettverk som får utviklingen av delingsvev til blomster til å mislykkes, men i stedet gjentar seg selv på en lignende måte.

## Referanser


## Eksterne lenker
*
True as Steel

***True as Steel*** er en amerikansk stumfilm fra 1924 regissert av Rupert Hughes.

## Skuespillere
* Aileen Pringle som Mrs. Eva Boutelle
* Huntley Gordon som Frank Parry
* Cleo Madison som Mrs. Parry
* Eleanor Boardman som Ethel Parry
* Norman Kerry som Harry Boutelle
* William Haines som Gilbert Morse
* Louise Fazenda som Miss Leeds
* Louis Payne som Jake Leighton  
* William H. Crane som Fairfield
* Raymond Hatton
* Lucien Littlefield som  Mr. Foote

## Referanser


## Eksterne lenker
*
Vangrøftdalen-Kjurrudalen landskapsvernområde

**Vangrøftdalen-Kjurrudalen landskapsvernområde** omfatter to av flere seterdaler i utkanten av Forollhogna nasjonalpark. Området er et av de rikeste seterlandskapene på Østlandet med mange kravfulle plantearter. Det er også registrert som ett av 104 spesielt viktige kulturlandskapsområder i landet, med cirka 30 setre i aktiv drift. Slike seterdaler i bjørkebeltet er en sårbar landskapstype. Bygningsmassen i området er godt bevart, men deler av arealene er i ferd med å gro igjen på grunn av redusert beitetrykk. 

Skogsdrift er tillatt i samsvar med lov om skogsdrift og skogvern, men treslagsskifte og hogst av arealer større enn fem dekar er forbudt. Jakt og fiske er også tillatt i samsvar med annet regelverk.

## Referanser




## Eksterne lenker
*
Lima (elv)

**Lima** (spansk og galisisk: *Limia*) er en elv på Den iberiske halvøy med en lengde på 108 kilometer.

Lima er dannet av sammenløpet av flere kildebekker mellom Vilariño Frio og Bresmaus, omtrent 30 kilometer sørøst for Ourense i den spanske provinsen Ourense. På den 41 kilometer lange galisiske delen har elven flere forskjellige, lokalt brukte navn som *Talariño*, *Freixo* eller *Mourenzo*. I Galicia krysser den blant annet kommunen Xinzo de Limia, som har navn etter elven.

Lima krysser den spansk-portugisiske grensen ved landsbyen Lindoso. Kort etter grensen er den oppdemmet av Alto Lindoso-demningen som danner reservoaret *Albufeira da Barragem do Alto-Lindoso*. Den renner deretter gjennom kommunene Ponte da Barca og Ponte de Lima og renner etter ytterligere 67 kilometer ut i Atlanterhavet ved Viana do Castelo.

Romerne identifiserte Lima (kalt *Limaeas*) med den mytiske Lethe, en elv i underverdenen. Brutus Callaicus ble den første romeren som krysset elven. Han bar hans standart med seg for å overbevise de redde soldatene om å følge etter.

## Referanser


## Eksterne lenker
*
Hans Svarstad

**Hans Svarstad** (1883-1971) var en norsk lærer, forfatter og Kristelig Folkeparti-politiker fra Kvam. Han var stortingsrepresentant for Hordaland i tre perioder 1937–1953. Han var ikke med på KrFs stiftelsesmøte, men var sentral i utviklinga av partiet, og ble partiets andre stortingsrepresentant.

Han var utdannet lærer fra Volda lærarskule i 1907, og arbeidet ved Framnes folkehøgskole 1907–1948. På Framnes var han også rektor ved den private middelskolen som ble drevet i tilknytning til folkehøgskolen 1931–1945.

Svarstad satt i kommunestyret i Kvam 1922–31, og hadde ellers verv som leder av Noregs Ungdomsskulelærarlag 1920–1927, Hardanger og Voss krets av Det Norske Totalavholdsselskap 1931  og Institutt for Kristen Oppseding 1945–1953. Svarstad var med på å etablere IKO i 1945.

Som forfatter utga han de to romanene *Ættararv* (1929) og *Frå Bøgrendi* (1930). Sammen med Hans Høeg utga han *Lesebok for norsk ungdom*, som kom i flere utgaver fra 1925 til 1966. Boka ble brukt i kristne folkehøgskoler.

Han ble tildelt Kongens fortjenstmedalje i gull 1963, Klostermedaljen fra Det Norske Totalavholdsselskap i 1949, og ble æresmedlem av KrF i 1955. Han var farfar til Valgerd Svarstad Haugland.

## Referanser


## Eksterne lenker
*
Ponte da Barca

**Ponte da Barca** er en kommune i distriktet Viana do Castelo i Portugal. Kommunen ligger på venstre bredd av elva Lima.

## Referanser


## Eksterne lenker
*
Fredrik Møller (alpinist)

**Fredrik Møller** (født 2000) er en norsk alpinist fra Oppdal.

I norgesmesterskapet i alpint 2022 i Narvik ble han norsk mester i super-G og tok bronse i alpin kombinasjon.

Han debuterte i verdenscupen i Val-d’Isère 9. desember 2023. Den 29. desember 2024 tok han sin første seier i verdenscupen i øvelsen super-G i Bormio.

I norgesmesterskapet i alpint 2025 på hjemmebane i Oppdal tok han gull i super-G.

Fredrik Møller er eldre bror av Pia Møller, også hun alpinist.

## Referanser


## Eksterne lenker
*
Shlemon Warduni

**Shlemon Warduni** (født 1943) er en irakisk katolsk geistlig og emeritert hjelpebiskop i patriarkatet i Bagdad. Han var kort tid apostolisk administrator og patriarkalvikar for Den kaldeisk-katolske kirke.

## Liv og virke
### Prest
Han begynte på presteseminaret i 1954, og etter å ha studert teologi, pedagogikk og samfunnsvitenskap i Bagdad og Roma, ble han ordinert til prest den 29. juni 1968.

### Kurialbiskop
Den 12. januar 2001 ble Warduni utnevnt til kurialbiskop, og den 16. februar 2001 ble han otrdinert til titulærbiskop av Anbar dei Caldei av Raphaël I Bidawid, patriark av Babylon i den kaldeisk-katolske kirke. Medkonsekratorer var erkebiskopen av Kirkuk, André Sana, og biskopen av Alquosh, Abdul-Ahad Sana.

### Patriarkalvikar
Da Raphael I Bidawid, kaldeernes patriark av Babylon, døde 7. juli 2003, kunne ingen umiddelbar etterfølger velges. Men for å sikre midlertidig ledelse ble biskop Shlemon Warduni utnevnt til patriarkalvikar. Med valget av Emmanuel III Delly som patriark den 3. desember 2003, bortfalt også oppgaven som apostolisk administrator i Bagdad.

## Episkopalgenealogi
Hans episkopalgenealogi er:

* Erkebiskop Youhanan VIII Hormez (1760–1838)
* Biskop Isaie Jesu-Yab-Jean Guriel (1758–1833) *bispeviet 1795
* Erkebiskop Augustin Hindi (?–1828) *1804
* Patriark Joseph VI Audu (1790–1878) *1825
* Patriark Pierre Élie XII Abbolyonan (1840–1894) *1874
* Patriark Yousef VI Emmanuel II Thomas (1852–1947) *1892
* Patriark Yousef VII Ghanima (1881–1958) * 1925
* Patriark Raphaël I Bidawid (1922–2003) *1957
* Biskop *Shlemon Warduni* (1943–) *2001

## Referanser
Giovanni Boldini

**Giovanni Boldini** (1842–1931) var en italiensk maler.

Boldini ble født i Ferrara, faren hans var også en kunstner som spesialiserte seg på religiøse motiver. Han flyttet i 1862 til Firenze hvor han studerte kunst. I løpet av sin periode i Firenze kom han i kontakt med realismen. I 1872 flyttet Boldini til Paris, hvor han blant annet ble kjent med Edgar Degas. Boldini døde i Paris i 1931.
Fil:Giovanni Boldini - The two children.jpg|To barn
Fil:Female nude with black stockings (c.1885), by Giovanni Boldini.jpg|Naken kvinne med svarte strømper, ca. 1885
Fil:Giuseppe Verdi by Giovanni Boldini.jpg|Giuseppe Verdi, 1886
Fil:Montesquiou, Robert de - Boldini.jpg|Robert de Montesquiou, 1897
Fil:Ritratto di antonio Starrabba, marchese di Rudinì - Giovanni Boldini.jpg|Antonio Starrabba, markis av Rudinì, 1898
Fil:Boldini Marthe de Florian.jpg|Marthe de Florian, 1898
Fil:Boldini portrait de la princesse Bibesco.jpg|Marthe, prinsesse Bibesco, 1911
Fil:Bemberg Fondation Toulouse, Elégante à la robe bleu, Giovanni Boldini, Inv.2181 72x51.jpg|Elegant i blå kjole, før 1914


## Referanser
Edward Henry Potthast

**Edward Henry Potthast** (1857–1927) var en amerikansk impresjonistisk maler. Potthast begynte først som litograf før han gikk over til malerier, han er mest kjent for sine malerier av folk i Central Park, og på strendene i New York og New England.

Arbeidene hans finnes i flere kjente museer i USA, inkludert Orlando Museum of Art, Brooklyn Museum, Cape Ann Museum, Delaware Art Museum, University of Michigan Museum of Art, Phoenix Art Museum, Nasher Museum of Art og Virginia Museum of Fine Arts.
Fil:Edward henry potthast beach scene114057).jpg|Strand sene
Fil:Portrait of a Fisherman, by Edward H. Potthast, c. 1900, oil on canvas - Cape Ann Museum - Gloucester, MA - DSC01287.jpg|Fisker, ca. 1900
Fil:Twachtman John Enchanted Pool.jpg|Naken akt, 1900
Fil:Potthast-july.jpg|En juli dag, 1914


## Referanser
Plungerpumpe

En **plungerpumpe** er en type positiv fortrengningspumpe som bruker en såkalt ''plunger'' («dykkstempel») i stedet for et vanlig stempel. Forskjellen er at forseglingen (plungerbøssingen) er stasjonær og plungeren er en glatt sylindrisk stav som beveger seg gjennom tetningen, i motsetning til et stempel hvor tetningen befinner seg på selve stempelet. 

Plungerpumper kan produseres for å høyere arbeidstrykk grunnet enklere fremstilling. Slike pumper brukes blant annet til å overføre kommunalt og industrielt avløp. 

## Historie
Oppfinnelsen av plungerpumpen tilskrives britiske Samuel Morland basert på et patent fra 1675.

## Drift
Stempelpumper og plungerpumper er positive fortrengningspumper som bruker et plunger eller stempel for å flytte media gjennom et sylindrisk kammer. Plungeren eller stempelet aktiveres av en dampdrevet, pneumatisk, hydraulisk eller elektromekanisk drivenhet.

Roterende stempel- og plungerpumper bruker en sveivmekanisme for å skape frem- og tilbakegående bevegelse langs en akse, som deretter bygger opp trykk i en sylinder for å tvinge gass eller væske gjennom pumpen. Trykket i kammeret aktiverer ventilene ved både suge- og utløpspunkt. Plungerpumper brukes til trykk fra 7 til 200 MPa (70 til 2000 bar). Stempelpumper brukes derimot i applikasjoner med lavere trykk. Volumet av væsken som slippes ut er lik arealet til plungeren eller stempelet, multiplisert med slaglengden. Den totale kapasiteten til stempelpumpene og plungerpumpene kan beregnes med arealet til stempelet eller plungeren, slaglengden, antall stempler eller plungere og drivhastigheten. Kraften som trengs fra frekvensomformeren er proporsjonal med trykket og kapasiteten til pumpen.

Tetninger er en integrert del av stempelpumper og plungerpumper for å skille hydraulikkvæsken fra mediet som pumpes. En pakkboks eller pakning brukes til å forsegle skjøten mellom der mediet overføres og stempelet eller plungeren. En pakkboks kan bestå av bøssinger, paknings- eller tetningsringer og en ventiltetning.

Stempelpumpers komponentmateriale er valgt for slitasje og kontakt med typen medium. Komponentmaterialer inkluderer bronse, messing, stål, rustfritt stål, jern, nikkellegering eller annet materiale. For eksempel har stempelpumper som fungerer i generell service eller oljeserviceapplikasjoner ofte en jernsylinder og stempel. Stempelet, utløpsventilene og sugeventilene kommer i kontakt med det overførte mediet, og materialvalget er basert på væsken som overføres. I kraftapplikasjoner hvor kontinuerlige plungerpumper er nødvendig kan solide keramiske plungere brukes når de kommer i kontakt med vann og olje, men de er kanskje ikke egnet for bruk med svært sure medier.

## Se også
* Stempelpumpe

## Referanser
Pia Møller

**Pia Møller** (født 2003) er en norsk alpinist fra Oppdal og vinner av bronsemedalje i Alpin kombinasjon under norgesmesterskapet i alpint 2022. 

Møller var med på det norske laget som vant bronse i parallell slalåm under Junior-VM i alpint 2023.

I 2021 ble hun omtalt av Aftenposten som et av Norges største talenter innen alpin. I 2024 meldte Møller at hun la opp satsingen på alpin. Hun er yngre søster av Fredrik Møller, også han alpinist.

## Referanser


## Eksterne lenker
*
Nesøya

**Nesøya** kan vise til flere forekomster:

* Nesøya (Asker), øy i Indre Oslofjord
* Nesøya (Rødøy og Lurøy), øy på Helgeland i Nordland
* Nesøya (Sunndal), øy på Nordmøre
Misinformasjon

**Misinformasjon**, **feilinformasjon** eller **desinformasjon** er feil eller villedende informasjon. Misinformasjon og desinformasjon er ikke det samme: Misinformasjon kan eksistere med eller uten ondsinnede hensikter, mens desinformasjon er *bevisst* villedende og delt videre.

Ordet «misinformasjon» står per 2025 ikke i norske ordbøker, men har blitt tatt opp i språket som et lydlikt ord fra det engelske misinformation. Det beslektede ordet «misinformere» står derimot i NAOBs ordbok, og synonymene «feilinformasjon» og «desinformasjon» er oppført i ordbøker.

Misinformasjon kan omfatte unøyaktig, ufullstendig, villedende eller falsk informasjon, så vel som selektive eller halvsannheter. I januar 2024 identifiserte World Economic Forum misinformasjon og desinformasjon, delt videre av både interne og eksterne interesser, for å «utvide sosiale og politiske skillelinjer» som de mest alvorlige globale risikoene i løpet av de neste to årene.

Mye forskning på hvordan man korrigerer misinformasjon har fokusert på faktasjekking. Dette kan imidlertid være utfordrende fordi informasjonsunderskudds-modellen (*information deficit model*) ikke nødvendigvis passer godt på feilinformasjon som folk tror på. Forskere har også undersøkt hva som gjør folk mottakelige for feilinformasjon. Folk kan være mer tilbøyelige til å tro misinformasjon fordi de er følelsesmessig knyttet til det de lytter til eller leser. Sosiale medier har gjort informasjon lett tilgjengelig for samfunnet når som helst, og dette binder kjapt sammen store grupper mennesker og informasjonen deres. Fremskritt innen teknologi har påvirket måten folk kommuniserer informasjon og måten misinformasjon spres. Misinformasjon kan påvirke folks tro på lokalsamfunn, politikk, medisin og mer. Begrepet har også potensial til å bli brukt til å skjule legitim tale og fordreie politiske diskurser.

Begrepet fikk mer oppmerksomhet fra midten av 1990-årene til begynnelsen av 2020-årene, da effektene av ideologisk innflytelse i offentligheten begynte å bli undersøkt. Desinformasjonskampanjer har imidlertid eksistert i hundrevis av år.

## Se også
* Desinformasjon, villedende opplysninger
* Malinformasjon, sanne opplysninger tatt ut av kontekst

## Referanser
Jeju Air flyvning 2216

**Jeju Air flyvning 2216** var en ruteflyvning med et Boeing 737-800 passasjerfly fra Suvarnabhumi lufthavn 29. desember 2024.

Etter å ha buklandet kræsjet flyet inn i en betongmur. 179 mennesker døde.

## Referanser


## Eksterne lenker
*
Hans Niemann

**Hans Moke Niemann** (født 2003) er en amerikansk sjakkspiller og stormester. Han ble stormester i 2021 og har oppnådd en topp FIDE-rating på 2734 i november 2024, noe som plasserte ham som nummer 16 i verden i september 2024.

## Biografi
Niemann har både hawaiisk og dansk bakgrunn. Som syvåring flyttet han til Nederland, hvor han begynte på en skole for begavede barn og startet med sjakk. Senere returnerte han til USA og gikk på skoler i California og Connecticut. 

### Sjakkarriere
Niemann begynte å spille i rangerte sjakkturneringer i 2012, med en startvurdering på 1122. Han oppnådde tittelen FIDE-mester i 2016 etter å ha delt førsteplassen i U18-mesterskapet i USA. I 2018 ble han internasjonal mester, og i 2021 ble han stormester. I juli 2021 vant han USA-mesterskapet for junior.

### Kontroverser
I september 2022 beseiret Niemann den regjerende verdensmesteren Magnus Carlsen i tredje runde av Sinquefield Cup. Carlsen trakk seg deretter fra turneringen, noe som ble tolket som en antydning om at Niemann hadde jukset. Senere anklaget Carlsen ham direkte for juks. Niemann innrømmet å ha jukset i online-sjakk som yngre, men benektet juks i spill over brettet. Chess.com utestengte ham fra plattformen og publiserte en rapport som sa indikerte at han hadde jukset i over 100 online-partier. Niemann svarte med å saksøke Carlsen, Chess.com og stormester Hikaru Nakamura for ærekrenkelse, med et krav på 100 millioner dollar. I august 2023 kunngjorde Niemann, Carlsen og Chess.com at de hadde kommet til enighet, hvor Niemann ble fullt gjeninnsatt på Chess.com og tillatt å delta i fremtidige arrangementer.

## Referanser


## Eksterne lenker
* 
* Hans Niemanns YouTube-kanal
* Hans Niemann på Instagram
Forbundsdagsvalget i Tyskland 2025

**Forbundsdagsvalget i Tyskland 2025** var valget til den 21. tyske Forbundsdagen, og ble holdt som et nyvalg den 23. februar 2025. 

Den direkte foranledning til nyvalget var et tillitsvotum som kansler Olaf Scholz stilte 16. desember 2024, og tapte. Det hadde opppstått brudd i regjeringskoalisjonen den 6. desember 2024. Den 27. desember 2024 kunngjorde forbundspresident Frank-Walter Steinmeier oppløsning av Forbundsdagen og datoen for nyvalg. Den opprinnelige datoen for valget var den 28. september 2025.

## Valgsystem
Forbundsdagen skulle bestå av 630 medlemmer. Av disse ble 299 valgt i enkeltpersonkretser (direktemandat) og resten (minst 331) med grunnlag i partienes delstatslister. Det fantes ingen regler for overskudds- eller utjevningsmandater. Et direktemandat var forbeholdt det største partiet i kretsen. Sperregrensen var på fem prosent, med mindre partiet var størst i tre valgkretser eller mer, eller tilhørte en nærmere bestemt nasjonalt minoritet. Den sistnevnte regelen fikk utslag for Sydslesvigsk vælgerforening.

## Valgresultat
Valget ga fremgang for CDU/CSU, AfD og Die Linke. FDP falt ut av Forbundsdagen, for andre gang siden grunnleggelsen i 1948. Partiet falt ut også etter forbundsdagsvalget i 2013.

AfD fikk størst fremgang blant partiene, og ble det største partiet i delstatene Mecklenburg-Vorpommern, Sachsen, Sachsen-Anhalt, Thüringen og Brandenburg. Samtlige av disse delstatene lå (sammen med Øst-Berlin) i det tidligere DDR. I delstaten Berlin ble Die Linke største parti. Det nystiftede partiet BSW oppnådde 4,972 % av stemmene og falt dermed under sperregrensen på 5 %.

Valgdeltakelsen var 6,5 prosentpoeng høyere enn ved valget i 2021.

## Regjeringsdannelse
CSU og CDU (den såkalte unionen) innledet sonderinger med SPD om et mulig regjeringssamarbeid. Friedrich Merz (CDU), Markus Söder (CSU) og SPDs nestleder Lars Klingbeil ledet forhandlingene på vegne av sine partier. 

Etter ti uker, ble partiene enige. Den 144 sider lange koalisjonsavtalen, kalt «Verantwortung für Deutschland» (Ansvar for Tyskland), ble undertegnet i Berlin den 5. mai. Dette var den femte regjeringskoalisjonen mellom de tre partiene, siden Forbundsrepublikken Tyskland ble grunnlagt i 1949.

Den 6. mai 2025 ble Merz valgt som forbundskansler etter to voteringer i Forbundsdagen.

## Referanser


## Eksterne lenker
*
Erko Jonne Tõugjas

**Erko Jonne Tõugjas** (født 2003) er en fotballspiller fra Estland som spiller back og midtbane for FC Flora Tallinn og Estlands herrelandslag.

Han debuterte for det estiske landslaget den 8. januar 2023 mot Island, og er pr. utgangen av 2024 kreditert for 4 landskamper. Han har også spilt totalt 19 kamper for Estlands aldersbestemte lag. 

Han debuterte i Estlands høyeste divisjon Meistriliiga den 20. november 2020 for FC Nomme United. Han har kun spilt for estiske lag, og har utenom Nömme og Flora også spilt for TJK Legion.

## Referanser


## Eksterne lenker
*
Joseph Saliste

**Joseph Saliste** (født 10. april 1995 i Tallinn) er en estisk fotballspiller som spiller for Paide Linnameeskond og Estlands herrelandslag i fotball. 

Den 19. november 2017 deltok han for første gang i en landskamp for Estland, men siden han kun deltok i de siste 6 minuttene av denne vennskapskampen mot Fiji så regnes denne kampen ikke som hans debut. Den 26. november 2017 regnes som hans debutkamp, da han fikk 63 minutters spilletid i vennskapskampen mot Vanuatu. Han spilte totalt 3 landskamper i 2017 og 2018, før han den 19. november 2024 fikk 90 minutters spilletid imot Slovakia i sin fjerde og siste kamp pr 1. januar 2025.

Han har kun spilt for lag i Estland, og har siden 1. januar 2020 spilt for Paide. Tidligere spilte Saliste for FC Flora Tallinn og på utlån til JK Narva Trans.

## Referanser


## Eksterne lenker
*
Robi Saarma

**Robi Saarma** (født 2001) er en fotballspiller fra Estland som spiller for Paide Linnameeskond og Estlands herrelandslag i fotball som angrepsspiller.

Han debuterte på Estlands landslag den 12. januar 2025 mot Sverige, og har pr. utgangen av 2024 spilt totalt 5 landskamper. Han har spilt totalt 14 kamper for Estlands aldersbestemte landslag.

Saarma spilte i de aldersbestemte klassene for Nomme United, og gikk formelt over til deres voksenlag den 1. januar 2018. Den 16. januar 2022 forlot han sin moderklubb Nömme, og signerte for Paide.

## Referanser


## Eksterne lenker
*
Malinformasjon

**Malinformasjon** er informasjon som er korrekt eller basert på fakta, men som er tatt ut av sin opprinnelige kontekst for å villede, skade eller manipulere. Hvorvidt noe skal betraktes som malinformasjon kan dermed inneholde et element av subjektivitet, og det er derfor et kontroversielt begrep. Kritikere mener det kan brukes til sensur av meningsmotstandere.

## Historie
Begrepet malinformasjon ble først foreslått av den iransk-canadiske bloggeren Hossein Derakhshan, og ble brukt i en medforfattet EU-rapport med tittelen "*Information Disorder: Toward an interdisciplinary framework for research and policy making*" (2017). 

Ifølge Derakhshan kan et eksempel på malinformasjon være hevnporno, der endringen av kontekst fra privat til offentlig er et tegn på ondsinnet hensikt. Et annet eksempel er å gi falsk informasjon om hvor og når et fotografi ble tatt for å villede seeren (bildet er ekte, men metainformasjonen og konteksten er endret).

## Kritikk
Tilhengere av begrepet hevder at malinformasjon ofte brukes i forbindelse med desinformasjon og feilinformasjon som en del av orkestrerte kampanjer for å spre usannheter, et fenomen kjent som falske nyheter.

Kritikere av begrepet hevder imidlertid at i motsetning til *feilinformasjon* (som er feil, uavhengig av om hensikten er god eller ond) og *desinformasjon* (som med vilje er villedende) så er *malinformasjon* derimot «sann, men ubeleilig». 

Journalister har uttrykt bekymring for at begreper som malinformasjon utvider definisjonen av "skadelig innhold" til å omfatte sann informasjon som støtter synspunkter utenfor hovedstrømningene, hvilket resulterer i at folk som med avvikende synspunkter blir sensurert og tier selv om deres synspunkt er underbygget med fakta. 

## Se også
* Misinformasjon, feil opplysninger
* Desinformasjon, villedende opplysninger

## Referanser
Try and Get It

***Try and Get It*** er en amerikansk stumfilm fra 1924 regissert av Cullen Tate.

## Skuespillere
* Bryant Washburn som Joseph Merrill 
* Billie Dove som Rhoda Perrin 
* Edward Everett Horton som Glenn Collins
* Joseph Kilgour som Larry Donovan 
* Lionel Belmore som Timothy Perrin 
* Rose Dione som Madame Florio 
* Hazel Deane
* Carl Stockdale

## Referanser


## Eksterne lenker
*
Martin Vetkal

**Martin Vetkal** (født 2004) er en fotballspiller fra Estland som spiller på midtbanen for IF Brommapojkarna og Estlands herrelandslag.

## Karriere
Vetkal debuterte på det estiske landslaget den 13. oktober 2023 imot Aserbajdsjan, og ved utgangen av 2024 er han totalt kreditert 13 landskamper.  Han har totalt 25 kamper for Estlands aldersbestemte landslag. 

Vetkal spilte på JK Tallinna Kalev fra han var junior, før han allerede som 15-åring gikk over til deres voksenlag i 2019-sesongen. Han ble den estiske toppseriens yngste målscorer igjennom tidene da han for Kalev scoret mot JK Viljandi Tulevik 15 år og 261 dager gammel. Han spilte totalt 19 kamper i den estiske toppserien Meistriliiga for Kalev, før han forlot dem som 16-åring.

Den 1. september 2020 signerte han over til Roma, hvor han ble knyttet til deres aldersbestemte lag og fotballakademi. Den 20. august 2024 gikk han over fra Roma sitt U20-lag til svenske Brommapojkarna.

## Referanser


## Eksterne lenker
*
The Turmoil (film fra 1924)

***The Turmoil*** er en amerikansk stumfilm fra 1924 regissert av Hobart Henley.

## Skuespillere
*Emmett Corrigan som James Sheridan, Sr.
*George Hackathorne som Bibbs Sheridan
*Edward Hearn som Roscoe Sheridan
*Theodore von Eltz som James Sheridan, Jr.
*Eileen Percy som Sybil
*Pauline Garon som Edith Sheridan
*Eleanor Boardman som Mary Vertrees
*Winter Hall som Henry Vertrees
*Kitty Bradbury som Mrs. Henry Vertrees
*Kenneth Gibson som Bobby Lamhorn

## Referanser


## Eksterne lenker
*
Turned Up

***Turned Up*** er en amerikansk stumfilm fra 1924 regissert av James Chapin.

## Skuespillere
* Charles Hutchison som Bruce Pomroy
* Mary Beth Milford som Betty Brownee
* Crauford Kent som Paul Gilmore
* Otto Lederer som John Creighton
* Betty Morrissey som Lola 
* Charles Cruz som Joe Turner
* Charles Force som Tom Martin

## Referanser


## Eksterne lenker
*
Twenty Dollars a Week

***Twenty Dollars a Week*** er en amerikansk stumfilm fra 1924 regissert av F. Harmon Weight.

## Skuespillere
* George Arliss som John Reeves  
* Taylor Holmes som William Hart 
* Edith Roberts som Muriel Hart  
* Wallie Howe som Henry Sloane  
* Redfield Clarke som George Blair  
* Ronald Colman som Chester Reeves  
* Ivan F. Simpson som James Pettison (credited as Ivan Sampson)
* Joseph Donohue som Arthur  
* William Sellery som Clancy
* George Henry

## Referanser


## Eksterne lenker
*
William Sergeant Kendall

**William Sergeant Kendall** (1869–1938) var en amerikansk maler.

Kendall studerte ved Brooklyn Art Guild og Pennsylvania Academy of the Fine Arts, og senere ved École des Beaux-Arts i Paris. Han var også professor og leder av Yale School of Fine Arts fra 1913 til 1922.

Han er mest kjent for sine stemningsfulle scener i hjemmelivet, hans første kone Margaret Stickney Kendall og tre små døtre var hyppig modeller i hans tidlige arbeid. Hans verk kan finnes i flere betydningsfulle museer, inkludert Metropolitan Museum of Art og Museum of Fine Arts i Boston.
Fil:The Artist’s Wife and Daughters.jpg|The Artist's Wife and Daughters, 1906
Fil:An interlude.jpg|An Interlude, 1907
Fil:William Sergeant Kendall - Cypripedia (other version).jpg|Cypripedia, 1927
Fil:William Sergeant Kendall - Reclining Nude.jpg|Reclining nude, 1932


## Referanser


## Eksterne lenker
*
Gioacchino Pagliei

**Gioacchino Pagliei** (født 1852 i Subiaco, Lazio, død 1896 i Roma) var en italiensk maler som arbeidet i den neopompeisk stil.

Pagliei studerte i Roma ved Accademia di San Luca, hvor han i 1871 vant en pris for en tegning og essay. I 1875 vant han Stanziani-konkurransen. Han var en tilhenger av F. Grandi og arbeidet med utsmykningen av kirken San Lorenzo i Damaso. Han jobbet også ved Palazzo del Quirinale og Villino Gamberini.

## Referanser